酒家逢徐逸人
作者：劉弇
朝代：宋

paragraphs: 嚨唿馬子踏落花，落花盡頭逢酒家。
酒翁破顔迎墨客，五雲冰漿發青帊。
丹丘羽人笑揖我，餉我碧海雲琅芽。
食之奇光襲兩腋，小哉天地自幕席。
眼底不辨驪與騧，冷風時能借一快，便欲搴芝淩紫霞。
且唱蹋銅汙，莫歌白浮鳩。
躍沫寄頹年，陰陰馳四騶。
雲璈駕閬風，茲約竟悠悠。
却憶東皋醉鄉記，翻笑三閭非所憂。
安得烏孫青田核，下變春江萬斛流。